ગુજરાત વિધાનસભાની ચૂંટણી નજીક આવતા રાજકીય હલચલ વધી ગઈ છે

ભાજપના રાષ્ટ્રીય અધ્યક્ષ અમિત શાહે ગત મહિને ગુજરાત પ્રવાસ કર્યો હતો.  

બીજી તરફ વડાપ્રધાન નરેન્દ્ર મોદીએ બે દિવસના ગુજરાત પ્રવાસ દરમિયાન 12 હજાર કરોડ રૂપિયાની યોજનાઓનું ઉદ્ધાટન અને શિલાન્યાસ કર્યા છે. 

હવે તેઓ 16 ઑક્ટોબરના રોજ ફરી ગુજરાત આવી રહ્યા છે.

બીજી તરફ કૉંગ્રેસના ઉપાધ્યક્ષ રાહુલ ગાંધી પણ સતત ગુજરાતની મુલાકાતે આવી રહ્યા છે. બન્ને પક્ષ પૂરતું જોર લગાવી રહ્યા છે.

એક નજર એવી ઘટનાઓ પર જે ગુજરાતના રાજકારણ પર અસર કરી શકે છે

જય શાહ પર આરોપ

અમિત શાહના પુત્ર જય શાહનો વિવાદ પક્ષની છબી પર અસર કરી શકે છે

અમિત શાહના પુત્ર જય શાહ અચાનક વિવાદોમાં આવ્યા છે. 

એક ન્યૂઝ વેબસાઈટે દાવો કર્યો છે કે જય શાહની કંપનીનું ટર્નઑવર એક વર્ષની અંદર 16,000 ગણું વધ્યું છે.

વિરોધી પક્ષો આ મામલાની તપાસ માટે માગણી કરવા લાગ્યા છે.

કૉંગ્રેસના પ્રવક્તા કપિલ સિબ્બલે વેબસાઈટમાં પ્રકાશિત થયેલા સમાચારના સંદર્ભમાં આરોપ લગાવ્યો છે કે, વર્ષ 2015-16માં જય શાહની કંપનીનો વાર્ષિક કારોબાર 50,000 રૂપિયાથી વધીને 80.5 કરોડ રૂપિયા સુધી પહોંચવાની તપાસ થવી જોઈએ.

કેન્દ્રીય રેલવે મંત્રી પીયુષ ગોયલે ભાજપ તરફથી આ મામલે સ્પષ્ટતા આપતા કહ્યું હતું, "અમિત શાહની છબી ખરડવાનો કરવાનો પ્રયત્ન કરવામાં આવ્યો છે." 

આ મામલે સરકારનું વલણ કેવું રહેશે તે હજુ સ્પષ્ટ નથી, પરંતુ ગુજરાત વિધાનસભાની ચૂંટણી સમયે આ પ્રકારના આરોપ પક્ષની છબી પર અસર કરી શકે છે. 

અમિત શાહ ગુજરાતના મોટા નેતા છે અને તેમની સાથે જોડાયેલા કોઈપણ વિવાદની ગુજરાત ભાજપ પર અસર થવી સ્વાભાવિક છે.

દલિતો પરના હુમલા

હાલ ગુજરાતમાં દલિતો પરના હુમલાની ઘટનાઓના કારણે દલિતોમાં અસંતોષ જોવા મળે છે

ગુજરાતના આણંદ જિલ્લામાં પહેલી ઑક્ટોબરના રોજ ગરબા આયોજનમાં સામેલ થવા પર એક ટોળાએ દલિત યુવક જયેશ સોલંકીને ઢોર માર મારતા તેનું મૃત્યુ થયું હતું.

આ ઘટના પહેલા ગાંધીનગર જિલ્લાના કલોલ તાલુકાના લિંબોદરા ગામમાં મૂછ રાખવા બાબતે 17 અને 24 વર્ષના બે દલિત યુવકો સાથે મારામારી કરવામાં આવી હતી. 

તેમને મૂછ ન રાખવાની ધમકી પણ આપવામાં આવી હતી. 

દશેરાના દિવસે અમદાવાદમાં 300 દલિત પરિવારોએ બૌદ્ધ ધર્મનો અંગીકાર કર્યો હતો. આ ઘટનાઓને લઈને સત્તાધારી પક્ષ ભાજપ નિશાના પર છે.

રાજ્યની કુલ વસતિ 6 કરોડ 38 લાખ આસપાસ છે, જેમાં દલિતોની વસતિ 35,92,000 આસપાસ છે. 

વર્ષ 2011ની વસતિ ગણતરી અનુસાર... \n\nમને ઉપરના લેખ માટે સારું શીર્ષક આપો.
ગુજરાત વિધાનસભા ચૂંટણીમાં ભાજપ સામે કેટલી મુશ્કેલીઓ છે?